ການຢັ່ງຫາງສຽງປະຊາຊົນ ສະແດງໃຫ້ເຫັນວ່າ ການແຂ່ງຂັນ ມີຄະແນນສູສີກັນ ກ່ອນໜ້າ ກອງປະຊຸມເລືອກຕັ້ງ ລັດໄອໂອວາ
ການຢັ່ງຫາງສຽງ ໃນລັດໄອໂອວາ ສະແດງວ່າ ທ່ານນາງ Hillary Clinton ແລະທ່ານ Donald Trump ແມ່ນ ຍັງນຳໜ້າຢູ່ ໂດຍມີບັນດາຄູ່ແຂ່ງ ຕິດຕາມມາມາຢ່າງໃກ້ຊິດ.
ຍັງເຫຼືອອີກພຽງສອງມື້ເທົ່ານັ້ນ ກ່ອນຈະເຖິງມື້ ທີ່ບັນດາຜູ້ມີສິດ ປ່ອນບັດຂອງລັດ Iowa ຈະໄດ້ເປີດການສະເໜີຊື່ຜູ້ຕາງໜ້າ ຄັ້ງທຳອິດ ສຳລັບການເລືອກຕັ້ງຂັ້ນຕົ້ນ ຂອງສະຫະລັດ ຊຶ່ງ ເປັນການຈັບຕາເບິ່ງ ການຢັ່ງຫາງສຽງ ຢ່າງໃກ້ຊິດ ທີ່ສະເໜີ ແນະວ່າ ສູສີກັນ ແລະ ສ່ວນໃຫຍ່ແລ້ວ ບໍ່ມີການປ່ຽນແປງໃນ ການແຂ່ງຂັນ ຂອງພັກເດໂມແຄຣັສ ແລະ ພັກຣີພັບບລີກັນ ເລີຍ ການຢັ່ງຫາງສຽງລັດ Iowa ທີ່ໄດ້ດຳເນີນງານໂດຍ Des Moines Register ແລະ Bloomberg Politics ນັ້ນ ທີ່ໄດ້ຖືກ ເປີດເຜີຍເມື່ອຕອນແລງວັນເສົາວານນີ້ ໄດ້ສະແດງໃຫ້ເຫັນວ່າ ທ່ານ Donald Trump ແລະ ທ່ານນາງ Hillary Clinton ແມ່ນຍັງຄົງມີຄະແນນສຽງນຳໜ້າໜ້ອຍດຽວ ຢູ່ໃນລັດ Hawkeye ນີ້ ທ່ານ Trump ນັກທຸລະກິດພັນລ້ານ ນຳໜ້າໂດຍໄດ້ຮັບຄະແນນສຽງ 28 ເປີເຊັນ ທຽບ ໃສ່ 23 ເປີເຊັນ ຂອງຄູ່ແຂ່ງທີ່ຕິດຕາມມາໃກ້ຄຽງທີ່ສຸດ ຄືສະມາຊິກສະພາສູງຈາກລັດ Texas ທ່ານ Ted Gruz ນັ້ນ ຕັ້ງແຕ່ຕົ້ນເດືອນມັງກອນມາ ທ່ານ Trump ໄດ້ມີຄະແນນ ສຽງສູງຂຶ້ນ 6 ເປີເຊັນ ໃນການຢັ່ງຫາງສຽງ ໃນການຢັ່ງຫາງສຽງຂອງພາກສ່ວນອື່ນໆ ເມື່ອບໍ່ດົນມານີ້ ສະມາຊິກສະພາສູງຈາກລັດ Florida ທ່ານ Marco Rubio ແມ່ນຢູ່ໃນຕຳແໜ່ງທີ 3 ຂອງພັກຣີພັບບລີກັນ ທີ່ມີຄຳ ຫຍໍ້ຄື GOP ດ້ວຍຄະແນນສຽງ 15 ເປີເຊັນ ແລະ ທ່ານ Ben Carson ຢູ່ໃນຕຳແໜ່ງທີ 4 ດ້ວຍຄະແນນສຽງ 10 ເປີເຊັນ ສ່ວນບັນດາຜູ້ສະໝັກແຂ່ງຂັນຄົນອື່ນໆທັງໝົດ ທີ່ລວມ ຢູ່ໃນການຢັ່ງຫາງສຽງ ແມ່ນໄດ້ຮັບຂະແນນສຽງ ບໍ່ຮອດສິບເປີເຊັນ ສ່ວນຢູ່ທາງຟາກຂອງພັກເດໂມແຄຣັສ ອະດີດລັດຖະມົນຕີຕ່າງປະເທດທ່ານນາງ Clinton ນຳໜ້າໝູ່ຕະຫລອດມາ ດ້ວຍຄະແນນສຽງ 45 ເປີເຊັນ ຄູ່ແຂ່ງທີ່ສຳຄັນຂອງທ່ານນາງນັ້ນ ກໍແມ່ນສະມາຊິກສະພາສູງ ຈາກລັດ Vermont ທ່ານ Bernie Sanders ທີ່ໄດ້ຮັບຄະ ແນນສຽງຕິດຕາມມາດ້ວຍ 42 ເປີເຊັນ ອະດີດ ຜູ້ປົກຄອງລັດ Maryland ທ່ານ Martin O’Malley ໄດ້ຮັບຄະແນນສຽງພຽງ 3 ເປີເຊັນ ຂອງບັນດາຜູ້ມີສິດປ່ອນບັດ ທີ່ອາດເປັນຜູ້ ສະໜັບສະໜູນພັກເດໂມແຄຣັສ